এ বছরই শচীনের বিশ্বরেকর্ড ভাঙতে পারেন কোহলি
ক্রিকেট ইতিহাসে প্রথম ব্যাটসম্যান হিসেবে সেঞ্চুরির সেঞ্চুরি করেছেন শচীন টেন্ডুলকার। ক্রিকেটে বিশ্লেষকদের অনেকেই মনে করেন কিংবদন্তি এই ক্রিকেটারকে ছাড়িয়ে যেতে পারেন বিরাট কোহলি। 







ওয়ানডে ক্রিকেটে ৪৯টি সেঞ্চুরি হাঁকান শচীন। এই ফরম্যাটে ইতোমধ্যে ৪৪টি সেঞ্চুরি করেছেন কোহলি। শচীনকে ছাড়িয়ে যেতে হলে কোহলিকে ওয়ানডেতে আরও ৬টি সেঞ্চুরি করতে হবে। 




ভারতীয় সাবেক তারকা ক্রিকেটার সঞ্জয় বাঙ্গার মনে করেন এ বছরই শচীনকে ছাড়িয়ে যেতে পারেন কোহলি। 
এক অনুষ্ঠানে অংশ নিয়ে তিনি বলেন, এত কম সময়ে কোহলির দখলে রয়েছে ৪৪টা শতরান। এত কম বয়সে এই কাজ করে দেখানো অসাধারণ কৃতিত্ব। তবে আমার মনে হয় এই বছরই সে ৫০টা শতরান করে ফেলতে পারে। এ বছর ভারত ২৬-২৭টা এক দিনের ম্যাচ খেলবে। যদি বিশ্বকাপের ফাইনালে উঠতে পারে ভারত, তাহলে কোহলির পক্ষে নজির ছোঁয়ার যথেষ্ট সম্ভাবনা রয়েছে।
তিনি আরও বলেন, আশা করি যে কয়টা ম্যাচে কোহলি খেলবে, সেখানে নিজেকে উজাড় করে দেবে। ওর মতো সব ফরম্যাটে খেলা ক্রিকেটারদের জন্য বিরতিটা খুবই দরকার। তবে আমার ধারণা, এখন ও টি-টোয়েন্টি ফরম্যাটেই বেশি বিরতি নেবে। ৫০ ওভারের ক্রিকেট নিয়মিত খেলবে।

ক্রিকেট ইতিহাসে প্রথম ব্যাটসম্যান হিসেবে সেঞ্চুরির সেঞ্চুরি করেছেন শচীন টেন্ডুলকার। ক্রিকেটে বিশ্লেষকদের অনেকেই মনে করেন কিংবদন্তি এই ক্রিকেটারকে ছাড়িয়ে যেতে পারেন বিরাট কোহলি।